કોંગ્રેસથી અલગ થયેલા અને કોંગ્રેસને નુકસાન કરી રહેલા જગન મોહન રેડ્ડી ભાજપ નજીક સરકી ગયા છે. તે સંજોગોમાં કોંગ્રેસે જૂનું ભૂલીને તેલુગુ દેસમ સાથે દોસ્તી કરવી જરૂરી બની શકે છે. તેલુગુ દેસમનું વલણ પણ સ્પષ્ટ છે કે તે હવે ભાજપ સાથે કમ સે કમ 2019ની ચૂંટણીમાં નહીં રહે. તેથી આ બે પક્ષોનું ગઠબંધન બને અને તેની સાથે રાષ્ટ્રીય રાજકારણને ધ્યાનમાં રાખીને અસદુદ્દીન ઔવેસીનો પક્ષ પણ જોડાઈ જાય તો કેસીઆરના મુસ્લિમ મતોમાં ગાબડું પડે. ઔવેસી સાથે ગઠબંધન કરવાની ગણતરી કેસીઆરની પણ છે, પણ લોકસભા ચૂંટણી વખતે તેની તૂતી ભાજપ સાથે વાગવાની હોય ત્યારે ઔવૈસી સાથે વિધાનસભા માટે સમજૂતી થઈ શકે નહીં.